pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมงานสัมมนา "อนาคตกระท่อม กับการปลดล็อกสู่พืชเศรษฐกิจ" เพื่อสร้างการรับรู้แก่ภาคอุตสาหกรรม ภาคเกษตรและประชาชนทั่วไป
วันพุธที่ 22 ธันวาคม 2564
รัฐมนตรีว่าการกระทรวงยุติธรรม ร่วมงานสัมมนา "อนาคตกระท่อม กับการปลดล็อกสู่พืชเศรษฐกิจ" เพื่อสร้างการรับรู้แก่ภาคอุตสาหกรรม ภาคเกษตรและประชาชนทั่วไป
รัฐมนตรีว่าการกระทรวงยุติธรรม ร่วมงานสัมมนา "อนาคตกระท่อม กับการปลดล็อกสู่พืชเศรษฐกิจ" เพื่อสร้างการรับรู้แก่ภาคอุตสาหกรรม ภาคเกษตรและประชาชนทั่วไป
ในวันพุธที่ ๒๒ ธันวาคม ๒๕๖๔ เวลา ๑๓.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายวิชัย ไชยมงคล เลขาธิการคณะกรรมการป้องกันและปราบปรามยาเสพติด ร่วมงานสัมมนาเชิงวิชาการ ในหัวข้อ "อนาคตกระท่อม กับการปลดล็อกสู่พืชเศรษฐกิจ" เพื่อสร้างการรับรู้แก่ภาคอุตสาหกรรม ภาคเกษตรและประชาชนทั่วไป โดยมี เภสัชกร วราวุธ เสริมสินสิริ ผู้อํานวยการกองยุทธศาสตร์และแผนงาน (รักษาการผู้อํานวยการกองผลิตภัณฑ์สมุนไพร) และนางอรพินทร์ พญาพิทักษ์สกุล ประธานกรรมการบริหาร บริษัท ทีเอชซีจี กรุ๊ป จํากัด เข้าร่วมฯ ณ อาคารสํานักงาน บริษัท ข่าวสด จํากัด และผ่านสื่ออิเล็กทรอนิกส์
รัฐมนตรีว่าการกระทรวงยุติธรรม ได้กล่าวปาฐกถาพิเศษ เรื่อง "เมื่อกระท่อมไม่ใช่สารเสพติด แต่เป็นพืชเศรษฐกิจทําเงิน" โดยกล่าวว่า หลังจากผลักดันให้มีการปลดล็อกพืชกระท่อมออกจากบัญชียาเสพติดประเภทที่ ๕ ซึ่งมีผลบังคับใช้ตั้งแต่วันที่ ๒๔ สิงหาคม ๒๕๖๔ เป็นต้นมา ประชาชนสามารถเพาะปลูก และจําหน่ายใบพืชกระท่อมได้อย่างเสรี แต่หากนําใบกระท่อมไปแปรรูปเป็นผลิตภัณฑ์ อาทิ รักษาโรค อาหาร หรือผลิตภัณฑ์เครื่องสําอางนั้น ต้องได้รับใบอนุญาตและทําตามกฎหมายของกระทรวงสาธารณสุขอย่างเคร่งครัด
ด้าน เลขาธิการ ป.ป.ส. ได้ร่วมเสวนา ในหัวข้อ ‘การปลดล็อกพืชกระท่อม ปลูก-ขาย อย่างไร ให้ถูกกฎหมาย’ โดยกล่าวว่า ที่ผ่านมาสํานักงาน ป.ป.ส. ได้ทําเอ็มโอยูร่วมกับกระทรวงการอุดมศึกษา วิทยาศาสตร์ วิจัย และนวัตกรรม (อว.) ในการทําวิจัยเพื่อใช้กระท่อมในทางการแพทย์ วิทยาศาสตร์ และการค้า เรียบร้อยแล้ว ซึ่งคาดว่าจะมีงานวิจัยเพิ่มขึ้นในอนาคต และได้จัดทําร่าง พ.ร.บ. พืชกระท่อมขึ้นมาอีกหนึ่งฉบับ เพื่อควบคุมไม่ให้กลุ่มเด็กและเยาวชน ที่มีอายุต่ํากว่า ๑๘ ปี สตรีมีครรภ์ และสตรีให้นมบุตร นําไปใช้ ซึ่งขณะนี้อยู่ในขั้นตอนการปรับแก้ไขร่างให้สภาผู้แทนฯ เห็นชอบ นอกจากนี้ ยังมีการทําโครงการ ‘๑ ครัวเรือน เดือนละหมื่น’ และเตรียมแจกต้นกล้าพืชกระท่อม ๑ แสนต้นอีกด้วย
รัฐบาลไทย-ข่าวทำเนียบรัฐบาล-นายกฯ กำชับ ศธ. ดูแลการเรียนออนไลน์ ให้เกิดประสิทธิภาพสูงสุด มอบ ดีอีเอส เตรียมช่วยเหลือด้านอินเทอร์เน็ต ให้ครอบคลุม ทั่วถึง
วันอาทิตย์ที่ 9 มกราคม 2565
นายกฯ กําชับ ศธ. ดูแลการเรียนออนไลน์ ให้เกิดประสิทธิภาพสูงสุด มอบ ดีอีเอส เตรียมช่วยเหลือด้านอินเทอร์เน็ต ให้ครอบคลุม ทั่วถึง
นายกฯ กําชับ ศธ. ดูแลการเรียนออนไลน์ ให้เกิดประสิทธิภาพสูงสุด มอบ ดีอีเอส เตรียมช่วยเหลือด้านอินเทอร์เน็ต ให้ครอบคลุม ทั่วถึง
เมื่อวันที่ 9 ม.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มีความห่วงใยการเรียนการสอนของเด็กนักเรียนและคณาจารย์ทั่วประเทศ โดยภายหลังการแพร่ระบาดของโรคโควิด-19 สายพันธุ์โอมิครอน กระทรวงศึกษาธิการได้ออกประกาศให้โรงเรียนในสังกัดประเมินสถานการณ์ความเสี่ยง หากเข้าข่ายมีความเสี่ยงต่อการระบาดของโรค ให้พิจารณาปรับการเรียนการสอนเป็นรูปแบบทางไกล ไม่ว่าจะเป็น On air, Online, On hand และ On demand ซึ่งขณะนี้ได้มีโรงเรียนหลายแห่งปรับรูปแบบการเรียนการสอนตามแนวทางของกระทรวงศึกษาธิการแล้ว
พล.อ.ประยุทธ์ จึงฝากให้กระทรวงศึกษาธิการ ดูแลการจัดรูปแบบการเรียนการสอนทางไกลอย่างเหมาะสม แก้ไขปัญหาและอุปสรรคที่จะเกิดการจัดการเรียนการสอนในรูปแบบดังกล่าว ไม่ว่าจะเป็น ปัญหาด้านอุปกรณ์ จํานวนเวลาเรียน วิชาเรียน รวมถึงให้มีแนวทางแก้ไขปัญหาความเครียดที่จะเกิดขึ้นต่อผู้เรียนและผู้สอนด้วย เพื่อให้การเรียนการสอนในรูปแบบทางไกลเกิดประสิทธิภาพสูงสุด ไม่เป็นอุปสรรคต่อการพัฒนาองค์ความรู้ของผู้เรียนและไม่เป็นการเพิ่มภาระของผู้สอนมากเกินไป
น.ส.ไตรศุลี กล่าวว่า นายกรัฐมนตรี ยังมอบหมายให้กระทรวงดิจิทัลเพื่อเศรษฐกิจและสังคม (ดีอีเอส) หารือกับสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เตรียมความพร้อมในการช่วยเหลือด้านบริการสัญญาณอินเทอร์เน็ตสําหรับการเรียนออนไลน์ ให้มีความทั่วถึง ครอบคลุมกลุ่มผู้เรียน ทั้งนี้ เพื่อให้การเรียนการสอนเป็นไปด้วยความสะดวก ลดภาระค่าใช้จ่ายของผู้ปกครอง ไม่เป็นปัญหาต่อการศึกษาในสถานการณ์ที่ไม่ปกติ
น.ส.ไตรศุลี กล่าวว่า รัฐบาลยืนยันจะดูแลการศึกษาของเยาชนไทยอย่างเต็มที่ และให้เน้นย้ําสถานศึกษาประเมินสถานการณ์ความเสี่ยงของตนเอง รวมถึงดําเนินมาตรการตามแผนเผชิญเหตุที่กําหนด กรณีนักเรียน ครู หรือบุคลากรในสถานศึกษามีการติดเชื้อโควิด-19 หรือมีผลตรวจคัดกรองหาเชื้อเป็นบวก โดยให้ซักซ้อมอย่างเคร่งครัด เพื่อแก้ไขสถานการณ์ได้อย่างทันท่วงที
รัฐบาลไทย-ข่าวทำเนียบรัฐบาล-ดีอีเอส เผยสัปดาห์แรก ส.ค. เจอข่าวปลอมโควิด 96 เรื่อง
วันศุกร์ที่ 6 สิงหาคม 2564
ดีอีเอส เผยสัปดาห์แรก ส.ค. เจอข่าวปลอมโควิด 96 เรื่อง
ดีอีเอส เผยสัปดาห์แรก ส.ค. เจอข่าวปลอมโควิด 96 เรื่อง
“นพวรรณ”โฆษกดีอีเอสฝ่ายการเมืองเปิดข้อมูลการมอนิเตอร์ข่าวปลอมรอบสัปดาห์แรกของส.ค. 64พบข้อความที่ต้องคัดกรองทะลุ11ล้านข้อความเข้าข่ายดําเนินการตรวจสอบ119เรื่องโดยเป็นเฟคนิวส์เกี่ยวกับโควิด96เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมตลอดช่วงสัปดาห์นี้30ก.ค.-5ส.ค.64โดยศูนย์ต่อต้านข่าวปลอมมีข้อความที่เข้ามาทั้งหมด11,640,574ข้อความหลังคัดกรองแล้วพบว่ามีข้อความที่ต้องดําเนินการตรวจสอบ(Verify)จํานวน219ข้อความโดยเป็นจํานวนเรื่องที่ต้องดําเนินการตรวจสอบทั้งหมด119เรื่องสัดส่วนหลักถึง96เรื่องเป็นข่าวเกี่ยวกับโควิด-19
ล่าสุดสรุปผลการตรวจสอบแล้วจํานวน47เรื่องพบว่าหลายเรื่องที่เป็นข่าวปลอมจะเกี่ยวกับการโฆษณาเกินจริงหรือข่าวปลอมเกี่ยวกับวิธีการรักษาโควิดด้วยตัวเอง/ยาสมุนไพรการหลอกลวงให้โอนเงินจองวัคซีนสร้างความเข้าใจผิดเกี่ยวกับมาตรการเยียวยา
สําหรับข่าวปลอมที่มีคนสนใจสูงสุด3อันดับในช่วงสัปดาห์ล่าสุดนี้ได้แก่อันดับที่1เรื่องกลุ่มคนไทย7คนหลงป่าข้ามไปยังเขตแดนประเทศลาวถูกจับแล้วได้รับการฉีดวัคซีนmRNAก่อนส่งกลับไทยอันดับที่2เรื่องอเมริกาจะปล่อยเชื้อโควิดในประเทศไทยผู้ที่ได้รับเชื้อจะมีอาการรุนแรงภายใน2ชม.และอยู่ได้ไม่เกิน2 - 3วันและอันดับ3เรื่องหมอประสิทธิ์คณบดีศิริราชแจ้งข่าวพบสายพันธุ์แลมบ์ดาระบาดในเขตมีนบุรีและขอให้ประชาชนล็อกดาวน์ตัวเอง
“ประชาชนสามารถเข้ามาเป็นส่วนหนึ่งในการช่วยกันแก้ปัญหาข่าวปลอมได้โดยเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน”นางสาวนพวรรณกล่าว
**********
รัฐบาลไทย-ข่าวทำเนียบรัฐบาล-รองปลัด สธ. เปิดประชุมชี้แจงตัวชี้วัดตามคำรับรองการปฏิบัติราชการ ระดับหน่วยงานในสังกัด สป. ประจำปีงบประมาณ พ.ศ. 2565
วันพุธที่ 15 ธันวาคม 2564
รองปลัด สธ. เปิดประชุมชี้แจงตัวชี้วัดตามคํารับรองการปฏิบัติราชการ ระดับหน่วยงานในสังกัด สป. ประจําปีงบประมาณ พ.ศ. 2565
รองปลัดกระทรวงสาธารณสุข เปิดการประชุมชี้แจงตัวชี้วัดตามคํารับรองการปฏิบัติราชการระดับหน่วยงานในสังกัดสํานักงานปลัดกระทรวงสาธารณสุข ประจําปีงบประมาณ พ.ศ. 2565 (ตัวชี้วัดที่ 5) พร้อมมอบนโยบายให้ทุกหน่วยงานสร้างวัฒนธรรมการทํางานอย่างซื่อสัตย์สุจริต
รองปลัดกระทรวงสาธารณสุข เปิดการประชุมชี้แจงตัวชี้วัดตามคํารับรองการปฏิบัติราชการระดับหน่วยงานในสังกัดสํานักงานปลัดกระทรวงสาธารณสุข ประจําปีงบประมาณ พ.ศ. 2565 (ตัวชี้วัดที่ 5) พร้อมมอบนโยบายให้ทุกหน่วยงานสร้างวัฒนธรรมการทํางานอย่างซื่อสัตย์สุจริต โดยยึดถือประโยชน์ของประชาชนเป็นสําคัญ
นายแพทย์ธงชัย กีรติหัตยากร รองปลัดกระทรวงสาธารณสุข ในฐานะหัวหน้ากลุ่มภารกิจด้านสนับสนุนงานบริการสุขภาพ เป็นประธานในพิธีเปิดการประชุมชี้แจงตัวชี้วัดตามคํารับรองการปฏิบัติราชการระดับหน่วยงานในสังกัดสํานักงานปลัดกระทรวงสาธารณสุข ประจําปีงบประมาณ พ.ศ. 2565 (ตัวชี้วัดที่ 5) และกล่าวว่า บุคลากรกระทรวงสาธารณสุขทุกคน ไม่มีใครอยากเป็น “แกะขาวในแกะดํา” หรือเป็น “แกะดําในแกะขาว” จึงต้องสร้างวัฒนธรรมการต่อต้านการทุจริตให้เกิดขึ้นในหน่วยงาน และใช้กลไกทางสังคม โดยกระตุ้นเตือนซึ่งกันและกันให้ตระหนักถึงผลเสียของการทุจริต ตลอดจนวางระบบการป้องกันการทุจริตในหน่วยงาน ทั้งนี้ การกระทําการทุจริต แม้จะเพียงเล็กน้อย แต่ย่อมต้องถูกลงโทษ และตัดสวัสดิการต่าง ๆ เช่น ค่ารักษาพยาบาล เงินบําเหน็จบํานาญที่มีมูลค่านับสิบล้านบาท อีกทั้งการสอบสวนทางวินัยในเรื่องดังกล่าวยังคงดําเนินการไปอย่างต่อเนื่องภายหลังเกษียณอายุราชการ จึงเป็นการกระทําที่ได้ไม่คุ้มเสีย
โดยเฉพาะในระหว่างที่ยังเป็นบุคลากรกระทรวงสาธารณสุข จะต้องช่วยกันสร้างวัฒนธรรมและระบบการทํางานที่ดี สนองตอบต่อความต้องการของประชาชน ซึ่งเมื่อเกษียณอายุราชการ และกลับมารับบริการจากหน่วยงานในฐานะประชาชนทั่วไป ก็ย่อมจะได้รับการบริการที่ดีจากเจ้าหน้าที่รุ่นหลัง อันเป็นผลจากการสร้างวัฒนธรรมและระบบการทํางานดังกล่าว
ทั้งนี้ การประชุมชี้แจงตัวชี้วัดตามคํารับรองการปฏิบัติราชการระดับหน่วยงานในสังกัดสํานักงานปลัดกระทรวงสาธารณสุข ประจําปีงบประมาณ พ.ศ. 2565 (ตัวชี้วัดที่ 5) จัดขึ้นโดยศูนย์ปฏิบัติการต่อต้านการทุจริต กระทรวงสาธารณสุข เพื่อให้ผู้รับผิดชอบตัวชี้วัดที่ 5 ระดับความสําเร็จในการจัดทําแผนปฏิบัติการจัดซื้อจัดจ้างประจําปีงบประมาณของหน่วยงาน มีความรู้ความเข้าใจขั้นตอนการดําเนินงานตัวชี้วัดดังกล่าวอย่างถูกต้อง สามารถดําเนินงานการจัดซื้อจัดจ้างได้อย่างถูกต้องตามที่กฎหมายกําหนด และเป็นไปตามเกณฑ์การประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA)และระเบียบของทางราชการ ไม่มีการทุจริตและไม่มีผลประโยชน์ทับซ้อน
*********************************** 15 ธันวาคม 2564
รัฐบาลไทย-ข่าวทำเนียบรัฐบาล-นายกฯ สั่ง "ลดธงครึ่งเสา" 11 ก.ค. 65 ไว้อาลัยแด่นายอาเบะ ชินโซ
วันจันทร์ที่ 11 กรกฎาคม 2565
นายกฯ สั่ง "ลดธงครึ่งเสา" 11 ก.ค. 65 ไว้อาลัยแด่นายอาเบะ ชินโซ
.....
นายกฯ สั่ง "ลดธงครึ่งเสา" 11 ก.ค. 65 ไว้อาลัยแด่นายอาเบะ ชินโซ
พล.อ.ประยุทธ์ จันทร์โอชา นายกรัฐมนตรี และ รมว.กห. ให้ส่วนราชการ - รัฐวิสาหกิจทุกแห่ง ลดธงครึ่งเสาในวันจันทร์ที่ 11 ก.ค. 65 เพื่อไว้อาลัยแด่นายอาเบะ ชินโซ อดีตนายกรัฐมนตรีญี่ปุ่น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบให้ รฟท.ปรับกรอบวงเงินโครงการระบบรถไฟชานเมือง (สายสีแดง) จาก 93,950 ล้านบาท เพิ่มขึ้นเป็น 96,868 ล้านบาท จากภาระภาษีและความผันผวนของอัตราแลกเปลี่ยน
วันอังคารที่ 1 กุมภาพันธ์ 2565
ครม.เห็นชอบให้ รฟท.ปรับกรอบวงเงินโครงการระบบรถไฟชานเมือง (สายสีแดง) จาก 93,950 ล้านบาท เพิ่มขึ้นเป็น 96,868 ล้านบาท จากภาระภาษีและความผันผวนของอัตราแลกเปลี่ยน
ครม.เห็นชอบให้ รฟท.ปรับกรอบวงเงินโครงการระบบรถไฟชานเมือง (สายสีแดง) จาก 93,950 ล้านบาท เพิ่มขึ้นเป็น 96,868 ล้านบาท จากภาระภาษีและความผันผวนของอัตราแลกเปลี่ยน
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบให้การรถไฟแห่งประเทศไทย (รฟท.) ปรับกรอบวงเงินโครงการระบบรถไฟชานเมือง (สายสีแดง) ช่วงบางซื่อ-รังสิต และช่วงบางซื่อ-ตลิ่งชัน ที่เกิดจากภาระภาษีต่างๆ เช่น ค่าภาษีมูลค่าเพิ่มจากการเปลี่ยนแปลงแหล่งเงินกู้จากองค์การความร่วมมือระหว่างประเทศของญี่ปุ่น (JICA) เป็นแหล่งเงินกู้ภายในประเทศ, ค่าภาษีมูลค่าเพิ่มและอากรจากการนําเข้าของโครงการฯสายสีแดง และค่าใช้จ่ายที่เพิ่มขึ้นที่ต้องชําระให้ผู้รับจ้างในส่วนที่เป็นเงินเยนจากความผันผวนของอัตราแลกเปลี่ยน รวมจํานวน 2,917 ล้านบาท ประกอบด้วย ช่วงบางซื่อ-รังสิต จํานวน 2,011 ล้านบาท และช่วงบางซื่อ-ตลิ่งชัน จํานวน 906 ล้านบาท ทําให้กรอบวงเงินลงทุนโครงการระบบรถไฟชานเมืองสายสีแดงตามมติครม.เดิมที่อนุมัติไว้จํานวน 93,950 ล้านบาท เพิ่มขึ้นเป็น 96,868 ล้านบาท
ขณะเดียวกันครม.ได้อนุมัติให้รฟท.กู้เงินภายในประเทศมาจ่ายค่าอากรนําเข้า (Import Duty) ที่ได้รับการอนุมัติงบประมาณจากครม.และมีมูลค่างานระบุไว้ในสัญญาแล้วเป็นจํานวนเงิน 660 ล้านบาท พร้อมกันนี้ได้ให้กระทรวงการคลังจัดหาแหล่งเงินจํานวน 7,985 ล้านบาท ประกอบด้วยช่วงบางซื่อ-รังสิต จํานวน 7,078 ล้านบาท และช่วงบางซื่อ –ตลิ่งชันจํานวน 906 ล้านบาท โดยให้กระทรวงการคลังจัดหาแหล่งเงินที่เหมาะสมพร้อมทั้งค้ําประกันเงินกู้ภายใต้กรอบวงเงินที่ได้รับอนุมัติให้แก่รฟท. โดยรัฐบาลรับภาระค่างานโครงสร้างพื้นฐานงานโยธา และส่วนที่เกี่ยวข้องตามหลักการของมติครม.เมื่อวันที่ 7 พฤศจิกายน 2549
โดยให้สํานักงบประมาณจัดสรรงบประมาณรายจ่ายประจําปีเพื่อชําระต้นเงิน ดอกเบี้ย และค่าใช้จ่ายอื่นในการกู้เงินในส่วนที่รัฐบาลรับภาระต่อไป ส่วนค่างานระบบไฟฟ้าและเครื่องกล รวมทั้งจัดหาตู้รถไฟฟ้าให้รฟท.เป็นผู้รับภาระ โดยให้กระทรวงการคลังเป็นผู้พิจารณาการกู้เงิน วิธีการกู้เงิน เงื่อนไข และรายละเอียดต่างๆของการกู้เงินตามความเหมาะสมและจําเป็น
---------------------------
รัฐบาลไทย-ข่าวทำเนียบรัฐบาล-ออมสิน มอบทรัพย์ธนาคาร ให้ใช้เป็นสถานที่แยกกักตัวในชุมชน อีกภารกิจช่วยเหลือสังคมในภาวะวิกฤติโควิด 19
วันศุกร์ที่ 10 กันยายน 2564
ออมสิน มอบทรัพย์ธนาคาร ให้ใช้เป็นสถานที่แยกกักตัวในชุมชน อีกภารกิจช่วยเหลือสังคมในภาวะวิกฤติโควิด 19
ธนาคารออมสินได้ทําการสํารวจทรัพย์สินของธนาคาร รวมถึงทรัพย์สินรอการขาย (NPA) และมีความพร้อมสําหรับปรับปรุงให้ใช้เป็นสถานที่กักตัวผู้สัมผัสเสี่ยงสูง ตามแต่ความต้องการและความจําเป็นของพื้นที่นั้นๆ เพื่อแก้ไขปัญหาสถานการณ์จํานวนเตียงไม่เพียงพอรองรับผู้ป่วย
นายวิทัย รัตนากร ผู้อํานวยการธนาคารออมสิน เปิดเผยว่า ตามที่กระทรวงการคลัง โดยรัฐมนตรีว่าการกระทรวงการคลัง และปลัดกระทรวงการคลัง ได้มอบนโยบายให้หน่วยงานในสังกัดจัดหาสถานที่ หรืออาคารที่ไม่ได้ใช้ประโยชน์ และมีความพร้อมสําหรับปรับปรุงให้ใช้เป็นสถานที่กักตัวผู้สัมผัสเสี่ยงสูง ศูนย์แยกกักตัวในชุมชน หรือศูนย์พักคอยรอการส่งตัว ตามแต่ความต้องการและความจําเป็นของพื้นที่นั้น ๆ เพื่อช่วยแก้ไขปัญหาสถานการณ์จํานวนเตียงไม่เพียงพอรองรับผู้ป่วยสีเขียวและผู้สัมผัสเสี่ยงสูง ที่มีจํานวนมากขึ้นอย่างต่อเนื่องทั่วประเทศ
ธนาคารออมสินจึงได้ทําการสํารวจทรัพย์สินของธนาคาร รวมถึงทรัพย์สินรอการขาย หรือ NPA พร้อมทั้งเสนอให้หน่วยงานรัฐและเอกชน รับมอบไปใช้ปรับปรุงสถานที่จัดทําเป็นศูนย์กักตัวดังกล่าว โดยที่ผ่านมามีทรัพย์ที่ธนาคารได้มอบให้ใช้ประโยชน์แล้วในจังหวัดต่าง ๆ อาทิ ศูนย์การเรียนรู้วิทยาลัยออมสิน (ศูนย์ส่องแสง) ขนาดพื้นที่ 50 ไร่ ตั้งอยู่ที่ ตําบลตะพง อําเภอหาดใหญ่ จังหวัดสงขลา ได้ถูกปรับพื้นที่จัดตั้งเป็นศูนย์แยกกักตัวในชุมชนของตําบลตะพง / สถานศึกษา ขนาดพื้นที่ 42 ไร่ ตั้งอยู่ที่อําเภอเถิน จังหวัดลําปาง / รีสอร์ตที่พัก ขนาดพื้นที่ 1 ไร่ ตั้งอยู่ที่อําเภองาว จังหวัดลําปาง / รีสอร์ตที่พัก ขนาดพื้นที่ 4 ไร่ ตั้งอยู่ที่อําเภอนครไทย จังหวัดพิษณุโลก และ อาคารหอพัก ขนาดพื้นที่ 1 ไร่ ตั้งอยู่ที่อําเภอพัฒนานิคม จังหวัดลพบุรี ทั้งนี้ ธนาคารยังมีทรัพย์สินที่พร้อมมอบให้ใช้ประโยชน์ลักษณะนี้ ในอีกหลายจังหวัดทั่วประเทศ เช่น โรงแรม อาคารเรียน โกดังเก็บสินค้า อาคารหอพัก ในพื้นที่ จ. สุราษฎร์ธานี จ. ประจวบคีรีขันธ์ จ. เชียงราย จ. นครราชสีมา จ. พระนครศรีอยุธยา จ. อุดรธานี จ. ขอนแก่น ฯลฯ หากหน่วยงานรัฐและภาคเอกชนประสงค์ขอใช้ทรัพย์สินดังกล่าวของธนาคาร จัดทําเป็นสถานที่กักตัวสําหรับผู้ป่วย หรือผู้มีความเสี่ยงติดเชื้อโควิด 19 สามารถติดต่อธนาคารออมสินในพื้นที่ได้
อนึ่ง การมอบทรัพย์สินธนาคารให้ใช้ประโยชน์ในครั้งนี้ เป็นส่วนหนึ่งของโครงการความช่วยเหลือประชาชน ชุมชน และสังคม ภายใต้แคมเปญ “ออมสินห่วงใย ส่งกําลังใจให้สังคม” เพื่อสนับสนุนภารกิจของรัฐบาล และร่วมมือกับทุกภาคส่วน ให้ความช่วยเหลือบรรเทาความเดือดร้อนของประชาชนในช่วงสถานการณ์การแพร่ระบาดของเชื้อโควิด 19 ขณะนี้
https://www.gsb.or.th/news/gsbpr51/
รัฐบาลไทย-ข่าวทำเนียบรัฐบาล-สธ. ขอให้ผู้ติดเชื้อโควิดกลุ่มสีเขียว เข้าระบบรักษาแบบ HI/CI ก่อน เพื่อใช้เตียงในรพ.รองรับผู้มีอาการมาก
วันศุกร์ที่ 18 กุมภาพันธ์ 2565
สธ. ขอให้ผู้ติดเชื้อโควิดกลุ่มสีเขียว เข้าระบบรักษาแบบ HI/CI ก่อน เพื่อใช้เตียงในรพ.รองรับผู้มีอาการมาก
กระทรวงสาธารณสุข ขอความร่วมมือประชาชนหากติดเชื้อเป็นผู้ป่วยระดับสีเขียว คือ ไม่มีอาการหรืออาการเล็กน้อย ให้เข้าระบบรักษาที่บ้านหรือชุมชน (HI/CI First) เพื่อให้เตียงในโรงพยาบาลมีเพียงพอรับผู้ป่วยอาการมาก
กระทรวงสาธารณสุข ขอความร่วมมือประชาชนหากติดเชื้อเป็นผู้ป่วยระดับสีเขียว คือ ไม่มีอาการหรืออาการเล็กน้อย ให้เข้าระบบรักษาที่บ้านหรือชุมชน (HI/CI First) เพื่อให้เตียงในโรงพยาบาลมีเพียงพอรับผู้ป่วยอาการมาก พร้อมเตรียมใช้ UCEP Plus ให้ผู้ติดเชื้ออาการสีเหลือง-แดง รวมถึงกลุ่มสีเขียวที่มีโรคควบคุมไม่ได้เข้ารับการรักษาในโรงพยาบาลได้ทุกแห่งทั้งรัฐและเอกชน
วันนี้ (18 กุมภาพันธ์ 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.สมศักดิ์ อรรฆศิลป์ อธิบดีกรมการแพทย์ แถลงการบริหารจัดการเตียงผู้ป่วยโควิด 19 ว่า ขณะนี้ผู้ติดเชื้อโควิด 19 มีแนวโน้มเพิ่มสูงขึ้น โดยข้อมูลวันที่ 16 กุมภาพันธ์ 2565 มีการครองเตียงในโรงพยาบาลเพิ่มขึ้นจากวันที่ 16 มกราคม 2565 ประมาณเท่าตัว คือ 64,900 ราย ส่วนผู้ป่วยปอดอักเสบและใส่ท่อช่วยหายใจเพิ่มขึ้นไม่มาก คิดเป็นสัดส่วนแล้วยังไม่มีความแตกต่าง สําหรับภาพรวมทั้ง 13 เขตสุขภาพทั่วประเทศ มีเตียงในโรงพยาบาลและฮอสปิเทลทั้งหมด 174,029 เตียง ใช้แล้ว 80,756 เตียง เหลือเตียงมากกว่าครึ่งหนึ่ง คือ 93,273 เตียง เช่นเดียวกับ กทม. มีเตียง 55,369 เตียง ใช้แล้ว 25,359 เตียง ยังว่างเกินครึ่ง คือ 30,010 เตียง แต่บางจังหวัด เช่น นครราชสีมา เตียงระดับสีเขียวในโรงพยาบาลมีการครองเตียง 100% ดังนั้น จึงขอความร่วมมือประชาชน หากติดเชื้อเป็นกลุ่มอาการสีเขียว คือ ไม่มีอาการหรืออาการเล็กน้อย ขอให้เข้าระบบการดูแลที่บ้านหรือชุมชน (HI/CI First) จะทําให้เตียงในโรงพยาบาลมีเพียงพอรองรับผู้ติดเชื้อที่จําเป็นต้องใช้เตียงในโรงพยาบาล และสํารองเตียงระดับสีเหลืองและแดงไว้สําหรับกลุ่มเสี่ยง
"ขณะนี้ เริ่มพบผู้ป่วยโรคอื่น เช่น เบาหวาน ความดันโลหิตสูง หรือโรคหัวใจ ที่ควบคุมอาการไม่ได้ หรือมีเลือดออกในกระเพาะอาหาร ที่ต้องนอนรับการรักษาในโรงพยาบาล เมื่อคัดกรองโควิดก่อนพบว่ามีการติดเชื้อแต่ไม่มีอาการของโควิด ซึ่งกลุ่มนี้จําเป็นต้องใช้เตียงโควิดระดับสีเขียวในโรงพยาบาล ดังนั้น จึงขอให้ผู้ติดเชื้ออาการสีเขียวที่ไม่มีโรคประจําตัวเข้าสู่ HI/CI ก่อน" นพ.สมศักดิ์กล่าว
สําหรับพื้นที่ กทม. ระบบHI สามารถรองรับผู้ป่วยรายใหม่ได้ 5,540 รายต่อวัน สะสม 43,075 รายต่อวันส่วนCI มี 3,400 กว่าเตียง มีการครองเตียงครึ่งหนึ่ง โดยผู้ว่าราชการกรุงเทพมหานครจะเปิดอีก 13 แห่ง ประมาณ 1 พันกว่าเตียง จะทําให้มี CI ประมาณ 5 พันเตียง อย่างไรก็ตาม เพื่อเตรียมแผนระยะต่อไปหากมีผู้ติดเชื้อมากขึ้น ได้ดําเนินการเตรียม Hotel Isolation สําหรับผู้ที่มีปัญหาไม่สามารถรับการรักษาใน HI/CI ได้ เช่น ผู้พักอาศัยในคอนโดฯ แต่นิติบุคคลไม่ให้กักตัวในคอนโดฯ และมีข้อจํากัดในการเข้า CI เป็นต้น และจัดทําUCEP Plus เพื่อให้ผู้ติดเชื้ออาการสีเหลืองที่ต้องใช้ออกซิเจน และสีแดงที่ต้องใส่ท่อช่วยหายใจ รวมถึงกลุ่มอาการสีเขียวที่มีโรคที่ควบคุมไม่ได้ สามารถเข้ารับการรักษาในโรงพยาบาลได้ทุกแห่งทั้งรัฐและเอกชน ซึ่งกรมสนับสนุนบริการสุขภาพกําลังดําเนินการออกหลักเกณฑ์ รวมทั้งมีการขยายเตียงเพิ่มขึ้นจากเตียงผู้ป่วยที่ไม่ใช่โควิด 19
************************************* 18 กุมภาพันธ์ 2565
รัฐบาลไทย-ข่าวทำเนียบรัฐบาล-โครงการยกระดับเศรษฐกิจฐานรากระดับจังหวัด
วันพฤหัสบดีที่ 7 เมษายน 2565
โครงการยกระดับเศรษฐกิจฐานรากระดับจังหวัด
วันพฤหัสบดีที่ 7 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลมุ่งมั่นพัฒนาศักยภาพของเกษตรกรและผลผลิตทางการเกษตรโดยอนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม ดําเนินการในช่วงเดือน มี.ค.-ธ.ค.2565 กรอบวงเงินกว่า 35 ล้านบาท ประกอบด้วย การปรับปรุงกระบวนการผลิต และการส่งเสริมการจัดทําสารสกัด ด้วยองค์ความรู้ทางวิทยาศาสตร์ เทคโนโลยี และนวัตกรรม เพิ่มมูลค่าวัตถุดิบและเพิ่มประสิทธิภาพการผลิตสินค้าเกษตรปลอดภัยในพื้น 8 จังหวัด ได้แก่ จ.จันทบุรี จ.ชุมพร จ.ปทุมธานี จ.พังงา จ.เพชรบูรณ์ จ.สกลนคร จ.สมุทรสงคราม และจ.อุดรธานี คาดว่าเกษตรกรในพื้นที่ที่ดําเนินโครงการจะมีรายได้ประมาณ 60 ล้านบาทต่อปี และเกิดผลิตภัณฑ์แปรรูปสินค้าเกษตรสร้างมูลค่าเพิ่มขึ้น 40 ล้านบาทต่อปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการ ฮักไทย ฮักภูเก็ต กระตุ้นเศรษฐกิจ
วันพฤหัสบดีที่ 1 กรกฎาคม 2564
โครงการ ฮักไทย ฮักภูเก็ต กระตุ้นเศรษฐกิจ
วันพฤหัสบดีที่ 1 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนโครงการ ฮักไทย ฮักภูเก็ต ในพื้นที่ จ.ภูเก็ต ควบคู่ไปกับโครงการภูเก็ตแซนด์บ็อกซ์ ซึ่งเปิดรับนักท่องเที่ยวที่ฉีดวัคซีนโควิด-19 ครบโดสแล้วให้เข้าไปเที่ยวใน จ.ภูเก็ต ได้โดยไม่ต้องกักตัว เพื่อกระตุ้นการใช้จ่ายจากการซื้ออาหาร ท่องเที่ยว ใช้ผลิตภัณฑ์และวัตถุดิบไทย จากผู้ประกอบการไทย และส่งเสริมให้เกิดการจ้างงานคนไทย ภายใต้แนวคิด ฮักกิน ฮักเที่ยว ฮักใช้ ด้วยความร่วมมือจากภาครัฐ เอกชน และประชาชนในพื้นที่ โดยคาดว่าจะสร้างรายได้หมุนเวียนในระบบเศรษฐกิจถึงหลักแสนล้านบาท ภายในเวลา 6 เดือน ช่วยให้ภาคการท่องเที่ยวและบริการของไทยกลับมาฟื้นตัวได้เร็วขึ้น จากนั้นจะขยายผลไปยังจังหวัดท่องเที่ยวอื่นที่มีความพร้อมต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อนุทิน” แจง นโยบายเสรีกัญชา มุ่งเน้นเพื่อประโยชน์ทางการแพทย์และสุขภาพ
วันจันทร์ที่ 13 มิถุนายน 2565
“อนุทิน” แจง นโยบายเสรีกัญชา มุ่งเน้นเพื่อประโยชน์ทางการแพทย์และสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข ยืนยันนโยบายเสรีกัญชาของกระทรวงสาธารณสุข มุ่งเน้นเพื่อใช้ประโยชน์ในทางการแพทย์และสุขภาพ ไม่สนับสนุนนําไปใช้สูบและเสพ พร้อมเร่งรณรงค์สร้างความเข้าใจให้กับประชาชนในการนําพืชกัญชาไปใช้อย่างถูกต้อง
รองนายกรัฐมนตรีและรัฐมนตรีว่าการกระทรวงสาธารณสุข ยืนยันนโยบายเสรีกัญชาของกระทรวงสาธารณสุข มุ่งเน้นเพื่อใช้ประโยชน์ในทางการแพทย์และสุขภาพ ไม่สนับสนุนนําไปใช้สูบและเสพ พร้อมเร่งรณรงค์สร้างความเข้าใจให้กับประชาชนในการนําพืชกัญชาไปใช้อย่างถูกต้อง ส่วนพ.ร.บ.กัญชา กัญชง ขณะนี้อยู่ระหว่างการพิจารณาเพื่อรวบข้อมูลให้รอบด้าน
วันนี้ (13 มิถุนายน 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีที่หลายฝ่ายแสดงความห่วงใยเรื่องการนํากัญชาไปใช้ทางที่ไม่เหมาะสม ว่า กระทรวงสาธารณสุขขอขอบคุณทุกความห่วงใยและพร้อมรับฟังประเด็นข้อคิดเห็นของหลายๆ ฝ่าย ขอยืนยันว่านโยบายเสรีกัญชาของกระทรวงสาธารณสุข มุ่งเน้นในเรื่องการใช้ประโยชน์ในทางการแพทย์และสุขภาพ ตลอดจนการผลิตสินค้าที่เกี่ยวข้องกับสุขภาพ ไม่ได้สนับสนุนให้นํากัญชาไปใช้ในเจตนารมณ์อื่น โดยเฉพาะอย่างยิ่งการสูบหรือเสพซึ่งไม่มีประโยชน์ใดๆ ต่อสุขภาพ ซึ่งตลอด 3 ปีที่มีการผลักดันนโยบายเสรีกัญชา ได้ชี้แจงวัตถุประสงค์และเจตนารมณ์ตั้งแต่ต้น และมีการประชาสัมพันธ์ข้อมูลข่าวสาร สร้างความเข้าใจให้กับประชาชนในการนําพืชกัญชาไปใช้อย่างถูกวิธีมาโดยตลอด และขณะนี้สํานักงานคณะกรรมการอาหารและยา (อย.) ได้เพิ่มช่องทางให้ประชาชนสามารถเข้าไปศึกษาทําความเข้าใจเกี่ยวกับกัญชากัญชงได้ตลอดเวลา รวมถึงรับจดแจ้งการปลูกได้ที่เว็บไซต์และแอปพลิเคชั่น “ปลูกกัญ”
นายอนุทิน กล่าวต่อว่า กระทรวงสาธารณสุขจะเร่งรณรงค์ทําความเข้าใจถึงนโยบายกัญชง กัญชาเสรีทางการแพทย์เพี่อสุขภาพ ให้กับหน่วยบริการสาธารณสุขรับทราบและนําข้อมูลไปทําความเข้าใจให้กับประชาชนในพื้นที่ได้อย่างถูกต้อง ในส่วนของพ.ร.บ. กัญชา กัญชง ขณะนี้อยู่ระหว่างการพิจารณาของสภาและคณะกรรมาธิการ ซึ่งประกอบไปด้วยผู้ทรงคุณวุฒิ ตัวแทนจากภาคส่วนต่างๆ ที่ได้รับฟังปัญหา ข้อห่วงใย ข้อแนะนํา ข้อเสนอแนะจากทุกฝ่าย เพื่อรวบรวมข้อมูลให้รอบด้าน ทําให้เกิดการใช้กัญชาที่เป็นประโยชน์ต่อสุขภาพ รวมถึงเสริมสร้างเศรษฐกิจประเทศให้มั่นคง และระหว่างที่รอ พ.ร.บ.กัญชา กัญชง มีผลบังคับใช้ จะมีพ.ร.บ.ของกระทรวงสาธารณสุขควบคุมกํากับดูแลการใช้อยู่แล้ว เช่น การนําไปใช้ในเชิงพาณิชย์ จะต้องขออนุญาตจาก อย. ทุกราย, การปลูกในครัวเรือน หากนําช่อดอกไปสกัดเป็นสารสกัดต้องมีค่า THC ไม่เกิน 0.2% หรือถ้าจะนําไปผลิตเป็นผลิตภัณฑ์ต่างๆ ต้องขอขึ้นทะเบียนกับ อย. เป็นต้น
*************************************** 13 มิถุนายน 2565
รัฐบาลไทย-ข่าวทำเนียบรัฐบาล-PM’s clarification on budget expenditure during censure debate
วันพฤหัสบดีที่ 2 กันยายน 2564
PM’s clarification on budget expenditure during censure debate
PM’s clarification on budget expenditure during censure debate
August 31, 2021, at 1348hrs, at the censure debate against individual ministers held during the 1st annual ordinary session (3rd Year) of the House of Representatives, Prime Minister and Defense Minister Gen. Prayut Chan-o-cha has made clarification regarding budgeting and budget expenditure. Government Spokesperson Thanakorn Wangboonkongchana disclosed gist as follows:
According to the Prime Minister, the budget has been prepared as the deficit budget. The central budget appropriation may be increased, but still within the budget framework. The increased central budget has been used to mobilize economic growth, boost domestic spending and investment, as well as foreign investment, and to assist the vulnerability groups. All disbursements are made in accordance with the regulations of the Budget Bureau, and are accountable. Ministry of Defense budget accounts for 7.2% of the total budget. Thailand’s military budget per GDP is relatively low compared to that of many ASEAN countries. Arms procurement is aimed to replace old ones that can no longer be repaired, to maintain safety of military officers who have been deployed along the border areas, and support their missions as assigned, such as taking care of COVID-19 patients and migrant workers along the border areas, providing relief to disaster-affected victims, etc.
The Prime Minister emphasized that Thailand’s financial status is still stable, as the country’s financial system stability, rated by the World Bank and IMF, remains at BBB+. The Government’s debts are all good and performing debts, and are used for infrastructure development and basic utility investment to generate future revenues for the people. All expenses and loans are undertaken only when necessary. Budget allocated for the implementation of COVID-19 related measures has benefited over 30-40 million people, especially the low-income earners and SMEs. As for the allegation related to cronyism and kickbacks, the Prime Minister called for further information and proof, related to which the Government would be opened for scrutiny and fact checking.
The Prime Minister also clarified about his earlier working from home for 14 days that it was under the order of his doctor after a close aide was found to be infected with the COVID-19 virus. Nevertheless, working from home did not mar him from performing duties. With regard to the recent protests, he affirmed that the Government has never made any order for law enforcement officials to use real weapons against the people.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงวิกฤตสงครามรัสเซีย-ยูเครนยืดเยื้อ ทำปุ๋ยและอาหารสัตว์ราคาแพง กำชับพาณิชย์ เกษตรฯ ติดตามระดับราคาซื้อ-ขายในประเทศ กระจายแหล่งนำเข้าวัตถุดิบปุ๋ยและอาหารสัตว์
วันศุกร์ที่ 11 มีนาคม 2565
โฆษกรัฐบาลเผย นายกฯ ห่วงวิกฤตสงครามรัสเซีย-ยูเครนยืดเยื้อ ทําปุ๋ยและอาหารสัตว์ราคาแพง กําชับพาณิชย์ เกษตรฯ ติดตามระดับราคาซื้อ-ขายในประเทศ กระจายแหล่งนําเข้าวัตถุดิบปุ๋ยและอาหารสัตว์
โฆษกรัฐบาลเผย นายกฯ ห่วงวิกฤตสงครามรัสเซีย-ยูเครนยืดเยื้อ ทําปุ๋ยและอาหารสัตว์ราคาแพง กําชับพาณิชย์ เกษตรฯ ติดตามระดับราคาซื้อ-ขายในประเทศ กระจายแหล่งนําเข้าวัตถุดิบปุ๋ยและอาหารสัตว์ บรรเทาภาระผู้ประกอบการ เกษตรกรและประชาชน
วันที่ 11 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสงครามรัสเซีย-ยูเครน ที่ได้ส่งผลต่อระบบการค้าโลกแล้ว โดยราคาน้ํามัน สินค้าโภคภัณฑ์และสินแร่ที่มีการซื้อขายระหว่างประเทศพุ่งสูงขึ้นในระยะเวลาอันรวดเร็ว และหากสถานการณ์ยังคงยืดเยื้อ จะยิ่งทําให้การค้าโลกมีข้อจํากัดมากยิ่งขึ้น โดยเฉพาะปุ๋ยและวัตถุดิบอาหารสัตว์ อาทิ ข้าวสาลี และข้าวโพด จะมีราคาเพิ่มขึ้นอีกเพราะรัสเซียและยูเครนเป็นแหล่งผลิตที่สําคัญ ขณะที่ไทยยังต้องนําเข้าวัตถุดิบอาหารสัตว์และปุ๋ยจากต่างประเทศเป็นหลัก ประกอบกับราคาน้ํามันซึ่งเป็นต้นทุนสําคัญในการขนส่งสินค้าปรับเพิ่มขึ้น ส่งผลให้ปุ๋ยในประเทศมีราคาแพงตั้งแต่ช่วงปลายปี 64 ถึงปี 65 ซึ่งขณะนี้ นายกรัฐมนตรีได้กําชับทั้งกระทรวงเกษตรและสหกรณ์ กระทรวงพาณิชย์และหน่วยงานที่เกี่ยวข้อง เร่งแก้ปัญหา ทั้งติดตามระดับราคาอาหารสัตว์และปุ๋ยให้ขึ้น-ลงสอดคล้องกับสัดส่วนต้นทุนที่แท้จริง ไม่ให้มีการกักตุน ฉวยโอกาสขึ้นราคา ขณะเดียวกันก็ให้เร่งกระจายการนําเข้าวัตถุดิบในการผลิตปุ๋ยและอาหารสัตว์จากแหล่งนําเข้าอื่น ๆ เพิ่มเติม รวมทั้งใช้มาตรการอื่นในการอํานวยความสะดวกและแก้ไขปัญหา ลดอุปสรรคการผลิต การนําเข้า เพื่อลดต้นทุนให้ผู้ประกอบการและเกษตรกรด้วย
ในปี 2564 ไทยนําเข้าปุ๋ยเคมีจาก 45 ประเทศ ปริมาณ 5,520,883 ตัน คิดเป็นมูลค่า 70,103 ล้านบาท โดย 5 ประเทศที่ไทยนําเข้าปุ๋ยเคมีมากที่สุด ได้แก่
1. จีน นําเข้า 1.25 ล้านตัน คิดเป็นมูลค่า 16,997 ล้านบาท สัดส่วน 22.75%
2. ซาอุดีอาระเบีย นําเข้า 8.4 แสนตัน คิดเป็นมูลค่า 10,707 ล้านบาท สัดส่วน 15.3 %
3. รัสเซีย นําเข้า 4.4 แสนตัน คิดเป็นมูลค่า 5,604 ล้านบาท สัดส่วน 8.06%
4. โอมาน นําเข้า 3.6 แสนตัน คิดเป็นมูลค่า 4,381 ล้านบาท สัดส่วน 6.64%
5. เกาหลีใต้ นําเข้า 3.3 แสนตัน คิดเป็นมูลค่า 3,417 สัดส่วน 6.14%
ทั้งนี้ ปุ๋ยเคมี และอาหารสัตว์ เป็นสินค้าควบคุมตาม พ.ร.บ.ว่าด้วยราคาสินค้าและบริการ หากจะมีการปรับราคา กระทรวงพาณิชย์จะต้องพิจารณาคําร้องของผู้ประกอบการก่อน ซึ่งขณะนี้ กระทรวงพาณิชย์แจ้งว่า ยังไม่มีใครทําเรื่องขอปรับราคาอย่างเป็นทางการ
“นายกรัฐมนตรีได้เตรียมมาตรการและแนวทางรับมือผลกระทบตั้งแต่มีความขัดแย้งระหว่างรัสเซีย-ยูเครน ก่อนที่จะพัฒนาเป็นวิกฤตสงคราม และนําเข้าหารือในที่ประชุมคณะรัฐมนตรีมาเป็นระยะ โดยอะไรที่อยู่ในอํานาจหรือกฎหมายที่รัฐบาลสามารถผ่อนผันได้ ก็เร่งดําเนินการทันที เช่น กระทรวงการคลังใช้มาตรการทางภาษี ลดภาษีสรรพสามิต กระทรวงพลังงาน ดูแลราคาพลังงาน ตรึงราคาน้ํามันดีเซลไม่เกิน 30 บาท/ลิตร กระทรวงพาณิชย์ กํากับราคาเนื้อสัตว์และอาหาร สินค้าจําเป็น เป็นต้น ทั้งนี้ หากภาวะสงครามยุติเร็ว คาดว่าราคาสินค้าและน้ํามันจะกลับเข้าสู่กลไกตลาด แต่หากสถานการณ์ยืดเยื้อ รัฐบาลก็ได้เตรียมมาตรการอื่น ๆ ไว้แล้ว เพื่อบรรเทาภาระพี่น้องเกษตรกร ผู้ประกอบการ และประชาชนให้มากที่สุดด้วย” นายธนกร กล่าว
รัฐบาลไทย-ข่าวทำเนียบรัฐบาล-ปลัด พม. ย้ำท้องถิ่น - ชุมชน เป็นหัวใจสำคัญการทำงานเชิงพื้นที่ เน้นความร่วมมือแบบภาคีหุ้นส่วน มุ่งบรรลุ SDGs ภายในปี ค.ศ. 2030
วันพฤหัสบดีที่ 4 สิงหาคม 2565
ปลัด พม. ย้ําท้องถิ่น - ชุมชน เป็นหัวใจสําคัญการทํางานเชิงพื้นที่ เน้นความร่วมมือแบบภาคีหุ้นส่วน มุ่งบรรลุ SDGs ภายในปี ค.ศ. 2030
ปลัด พม. ย้ําท้องถิ่น - ชุมชน เป็นหัวใจสําคัญการทํางานเชิงพื้นที่ เน้นความร่วมมือแบบภาคีหุ้นส่วน มุ่งบรรลุ SDGs ภายในปี ค.ศ. 2030
เมื่อวันที่ 12 กรกฎาคม 2565 เวลา 11.00 น. ตามเวลาท้องถิ่นสหรัฐอเมริกา ณ สํานักงานใหญ่สหประชาชาติ นครนิวยอร์กนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เข้าร่วมการประชุมรายงานผลการทบทวนการดําเนินงานตามวาระการพัฒนาที่ยั่งยืน ค.ศ. 2030 ระดับชาติ โดยสมัครใจ (Voluntary National Review: VNR) ในห้วงการประชุมหารือระดับสูงทางการเมืองว่าด้วยการพัฒนาที่ยั่งยืน ประจําปี 2565 (High - level Political Forum on Sustainable Development: HLPF 2022) ทั้งนี้ การนําเสนอรายงาน VNR ดังกล่าว เป็นเวทีสําหรับแลกเปลี่ยนความคืบหน้า ประสบการณ์และแนวปฏิบัติที่ดีของประเทศสมาชิกสหประชาชาติในการบรรลุเป้าหมายการพัฒนาที่ยั่งยืน (SDGs) รวมทั้งตอบข้อซักถามจากประเทศต่างๆ สําหรับปีนี้ มีประเทศสมาชิกที่เข้าร่วมการนําเสนอรายงานมาจากหลายภูมิภาค อาทิ ประเทศอาร์เจนตินา ฟิลิปปินส์ สวิสเซอร์แลนด์ และมาลี เป็นต้น โดยมีการกําหนดนโยบายการขับเคลื่อน SDGs และการนําไปปฏิบัติที่หลากหลายตามบริบทของแต่ละประเทศ
นางพัชรีกล่าวว่า สําหรับประเทศไทย กระทรวง พม. เป็นหน่วยงานรับผิดชอบและประสานงานหลักในการขับเคลื่อน SDGs เป้าหมายที่ 5 Gender Equality (ความเท่าเทียมทางเพศ) และการเสริมสร้างความเข้มแข็งให้แก่สตรีและเด็กหญิง อีกทั้งเป็นหน่วยงานสนับสนุนการดําเนินการตามเป้าหมายย่อยอื่นภายใต้ 17 เป้าหมายหลักด้วย ทั้งนี้ กระทรวง พม. ได้มีส่วนร่วมอย่างเข้มแข็งในการจัดทํารายงาน VNR ของประเทศไทยเป็นประจําทุกปี ซึ่งประเทศไทยได้นําเสนอในการประชุม HLPF มาแล้วสองครั้ง เมื่อปี พ.ศ. 2560 และ 2564 โดยครั้งล่าสุด มีการทบทวนผลการดําเนินการเพื่อขับเคลื่อน SDGs ท่ามกลางความท้าทายต่าง ๆ โดยเฉพาะอย่างยิ่งการรับมือกับผลกระทบจากวิกฤติโควิด - 19 รวมถึงการนําเสนอตัวอย่างการขับเคลื่อน SDGs ในระดับพื้นที่
นางพัชรีกล่าวเพิ่มเติมว่า หัวใจสําคัญของการบรรลุ SDGs อยู่ที่ท้องถิ่นและชุมชน เนื่องจากเป็นผู้ที่รู้ปัญหาและบริบทของแต่ละพื้นที่ ดังนั้น การรับฟังเสียงของคนในพื้นที่จึงเป็นการสะท้อนปัญหาและนํามาซึ่งแนวทางการแก้ไขปัญหาที่ตรงเป้าที่สุดโดยแนวทางการขับเคลื่อน SDGs ของกระทรวง พม. ในระยะต่อไปจึงยังคงมุ่งเน้นการนําบริบทเชิงพื้นที่มาผนวกกับแผนการดําเนินงาน หรือ Localising SDGs อีกทั้งมุ่งเน้นการทํางานร่วมกับภาคีเครือข่ายทุกภาคส่วนแบบเป็นหุ้นส่วน เพื่อบรรลุ SDGs ให้ได้ภายในปี ค.ศ. 2030
รัฐบาลไทย-ข่าวทำเนียบรัฐบาล-โฆษกรัฐบาลสวนเพื่อไทยไม่หนักใจคำขู่ยื่นอภิปรายไม่ไว้วางใจ ย้ำรัฐบาลพร้อมชี้แจงเสมอ แนะอย่าใช้ข้อมูลเลื่อนลอย ไม่มีน้ำหนัก เอาแต่ความรู้สึกและวาทกรรมเหมือนที่ผ่านมา
วันพุธที่ 13 เมษายน 2565
โฆษกรัฐบาลสวนเพื่อไทยไม่หนักใจคําขู่ยื่นอภิปรายไม่ไว้วางใจ ย้ํารัฐบาลพร้อมชี้แจงเสมอ แนะอย่าใช้ข้อมูลเลื่อนลอย ไม่มีน้ําหนัก เอาแต่ความรู้สึกและวาทกรรมเหมือนที่ผ่านมา
โฆษกรัฐบาลสวนเพื่อไทยไม่หนักใจคําขู่ยื่นอภิปรายไม่ไว้วางใจ ย้ํารัฐบาลพร้อมชี้แจงเสมอ แนะอย่าใช้ข้อมูลเลื่อนลอย ไม่มีน้ําหนัก เอาแต่ความรู้สึกและวาทกรรมเหมือนที่ผ่านมา
วันที่ 13 เมษายน 2565นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายจิรายุ ห่วงทรัพย์ ส.ส. พรรคเพื่อไทยกล่าวถึงการเปิดอภิปรายไม่ไว้วางใจที่จะล่าช้ากว่าเดิมเพราะต้องการเก็บข้อมูลที่มีความแม่นยํา เนื่องจากพบว่ากระทรวงมีการใช้อํานาจหน้าที่ในทางมิชอบหรือใช้เล่ห์เหลี่ยมทางกฎหมายในการทํางาน ว่า อย่าว่าแต่ฝ่ายค้านพร้อมจะยื่นญัตติพรุ่งนี้แต่เพียงฝ่ายเดียวเลย เพราะรัฐบาลก็พร้อมที่จะชี้แจงทุกประเด็นในทุกวันอยู่แล้ว การอ้างว่าจะยื่นล่าช้ากว่าวันที่ 22 พ.ค.เพื่อรวบรวมข้อมูลให้มีความแม่นยํา คมและเด็ดนั้นก็เป็นเพียงเกมการเมือง เพื่อเตะถ่วงเวลาออกไปเท่านั้น และถ้าข้อกล่าวอ้างนั้นเป็นจริงก็เชื่อว่าข้อมูลที่มีอยู่หรือที่จะได้มาใหม่ก็คงไม่พ้นเรื่องเก่า ๆ ที่เคยอภิปรายรัฐบาลมาแล้ว เพราะไม่รู้จะเอาอะไรมากล่าวหาได้อีก และที่ผ่านมาก็ไม่สามารถทําให้ประชาชนหรือ ส.ส.ส่วนใหญ่ในสภาคล้อยตามได้ เพราะเป็นประเด็นที่เลื่อนลอย ไม่มีน้ําหนักเพียงพอ ข้อมูลส่วนใหญ่มักมาจากอารมณ์และความรู้สึกเสียมากกว่า
"ขอยืนยันว่าที่ผ่านมารัฐบาลทําหน้าที่ด้วยความถูกต้อง ตรงไปตรงมา และสอดคล้องกับสถานการณ์ที่เป็นจริง บนพื้นฐานของประโยชน์ต่อประชาชนและประเทศชาติเป็นสําคัญ ดังนั้นไม่ว่าฝ่ายค้านจะหยิบยกประเด็นอะไรมากล่าวหาคณะรัฐมนตรีหรือรัฐบาล ทุกท่านก็สามารถชี้แจงได้ทุกเรื่องอยู่แล้ว และไม่มีใครหนักใจต่อคําขู่ของนายจิรายุฯ เลยแม้แต่น้อย ขอเพียงอย่าใช้เล่ห์เหลี่ยมหรือคําพูดที่ประชดประชันเสียดสีแบบเอามันแต่ไม่เด็ดจริงเหมือนที่เคยทํามาตลอดก็แล้วกัน" นายธนกร กล่าว
รัฐบาลไทย-ข่าวทำเนียบรัฐบาล-ไทย-สหราชอาณาจักร ยืนยันความร่วมมืออย่างรอบด้านเพื่อความก้าวหน้าอย่างเป็นรูปธรรม
วันพุธที่ 6 ตุลาคม 2564
ไทย-สหราชอาณาจักร ยืนยันความร่วมมืออย่างรอบด้านเพื่อความก้าวหน้าอย่างเป็นรูปธรรม
หวังผลในช่วงฟื้นฟูภายหลังสถานการณ์โควิด
วันนี้ (6 ตุลาคม 2564) เวลา 14.00 น. ณ ห้องสีงาช้าง ทําเนียบรัฐบาล นายมาร์ก กุดดิง (H.E. Mr. Mark Gooding) เอกอัครราชทูตสหราชอาณาจักรประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตีว่าการกระทรวงกลาโหม ในโอกาสเข้ารับหน้าที่ ภายหลังเสร็จสิ้น นายธนกร วังบุญคงชนะ โฆษกประจําสํานักนายกรัฐมนตรี เผยสาระสําคัญ ดังนี้
นายกรัฐมนตรีกล่าวต้อนรับและยินดีที่ได้พบอย่างเป็นทางการในวันนี้ หวังว่าไทยและสหราชอาณาจักรจะใช้ประโยชน์จากกลไกความร่วมมือที่มีอยู่ให้เห็นผลสูงสุด ซึ่งไทยประสงค์ที่จะเพิ่มพูนการค้าและการลงทุน โดยเฉพาะด้านสุขภาพ วิทยาศาสตร์ เทคโนโลยี และนวัตกรรม เพื่อฟื้นฟูเศรษฐกิจอย่างยั่งยืนในช่วงหลังวิกฤตโควิด-19 และหวังว่าทั้งสองฝ่ายจะเร่งแสวงหาความร่วมมือเพื่อการฟื้นฟูเศรษฐกิจอย่างยั่งยืน
ด้านเอกอัครราชทูตสหราชอาณาจักรฯ กล่าวขอบคุณและยินดีที่ได้มาดํารงตําแหน่งในประเทศไทย พร้อมได้นําความปรารถนาดีจากนายกรัฐมนตรีสหราชอาณาจักร นายบอริส จอห์นสัน ถึงนายกรัฐมนตรี โดยไทยและสหราชอาณาจักรมีความสัมพันธ์ที่ดีกันในทุกระดับมาอย่างแน่นแฟ้นและยาวนานกว่า 400 ปี โอกาสนี้ เอกอัครราชทูตฯ กล่าวยืนยันที่จะกระชับความสัมพันธ์ระหว่างสองประเทศให้ใกล้ชิดมากยิ่งขึ้น สานต่อความร่วมมือที่อยู่บนผลประโยชน์ร่วมกันให้เกิดผลเป็นรูปธรรมในทุกมิติ ทั้งด้านการเมือง การส่งเสริมมูลค่าการค้าและการลงทุน และความร่วมมือระดับภูมิภาค
นอกจากนี้ ทั้งสองฝ่ายยังได้หารือในประเด็นต่างๆ ที่สําคัญ อาทิ
- ทั้งสองฝ่ายเห็นพ้องที่จะแสวงหาความร่วมมือที่เป็นประโยชน์กับทั้งสองประเทศ เช่น โครงสร้างพื้นฐาน ดิจิทัล นวัตกรรม สิ่งแวดล้อม และการเปลี่ยนแปลงสภาพภูมิอากาศ โดยไทยและสหราชอาณาจักรยังเห็นร่วมกันว่า ทั้งสองประเทศเผชิญความท้าทายที่คล้ายคลึงกัน เช่น สังคมผู้สูงอายุ และ digital disruption จึงทําให้ความร่วมมือทางด้านการศึกษาถือเป็นอีกหนึ่งความร่วมมือที่ทั้งสองฝ่ายควรเร่งเพิ่มพูนให้เห็นผลเป็นรูปธรรมโดยเร็ว
- ประเด็นการเปลี่ยนแปลงสภาพภูมิอากาศ ซึ่งทั้งไทยและสหราชอาณาจักรให้ความสําคัญ โดยในระหว่างวันที่ 1-12 พฤศจิกายน 2564 สหราชอาณาจักรจะเป็นเจ้าภาพจัดการประชุมรัฐภาคี กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) ครั้งที่ 26 ณ เมือง Glasgow นายกรัฐมนตรีใช้โอกาสนี้กล่าวขอบคุณสหราชอาณาจักรที่สนับสนุนความร่วมมือทวิภาคีในด้านการเปลี่ยนแปลงสภาพภูมิอากาศ และไทยเดินหน้าการก้าวไปสู่สังคมคาร์บอนต่ําและความยืดหยุ่นของสภาพอากาศ โดยมีเป้าหมายในการลดการปล่อยก๊าซเรือนกระจกลงระหว่างร้อยละ 20-25 ภายในปี ค.ศ. 2030 และไทยอยู่ระหว่างการจัดทํายุทธศาสตร์ระยะยาวในการพัฒนาแบบปล่อยก๊าซเรือนกระจกต่ําของประเทศไทย โดยในภาคพลังงาน ไทยมีนโยบายลดการปลดปล่อยก๊าซคาร์บอนไดออกไซด์สุทธิเป็นศูนย์ (Carbon Neutrality) ภายในปี ค.ศ. 2065 - 2070
- ความร่วมมือด้านสาธารณสุข นายกรัฐมนตรียินดีที่บริษัท AstraZeneca เลือกไทยเป็นศูนย์กลางผลิตวัคซีนและจัดสรรวัคซีนโควิด-19 ของบริษัท AstraZeneca ในไทยและภูมิภาคเอเชียตะวันออกเฉียงใต้ ซึ่งเอกอัครราชทูตฯ กล่าวยินดีกับความสําเร็จการฉีดวัคซีนโควิด-19 ในประเทศไทย
ในตอนท้าย นายกรัฐมนตรีได้ฝากความระลึกถึงไปยังนายบอริส จอห์นสัน นายกรัฐมนตรีสหราชอาณาจักร โดยทราบมาว่า เพิ่งมีการปรับคณะรัฐมนตรีชุดใหม่ และได้อวยพรให้การบริหารงานแผ่นดินสําเร็จลุล่วงและประสบความสําเร็จด้วยดี
****************************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือคณะทำงานส่งเสริมการปลูกพืชสมุนไพรในเรือนจำ หวังเร่งปลูกฟ้าทะลายโจรช่วยลดความรุนแรงของโรคโควิด - 19
วันศุกร์ที่ 16 กรกฎาคม 2564
รัฐมนตรีว่าการกระทรวงยุติธรรม หารือคณะทํางานส่งเสริมการปลูกพืชสมุนไพรในเรือนจํา หวังเร่งปลูกฟ้าทะลายโจรช่วยลดความรุนแรงของโรคโควิด - 19
รัฐมนตรีว่าการกระทรวงยุติธรรม ส่งเสริมการปลูกพืชสมุนไพรในเรือนจํา เร่งปลูกฟ้าทะลายโจรช่วยลดโควิด กระทรวงเกษตรพร้อมแนะนําวิธีปลูก นักวิชาการชี้มีผลวิจัยหลายแห่งรับรอง เชื่อรอวัคซีนอีกนานต้องหาทางอื่นรักษา ด้านบริษัทตํารับไทยพร้อมรับซื้อ
เมื่อเวลา 09.00 น. ที่กระทรวงยุติธรรม มีการประชุมคณะทํางานส่งเสริมการปลูกพืชสมุนไพรในเรือนจํา/ทัณฑสถาน โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในการประชุม พร้อมด้วย นางจิรภา สินธุนาวา ผู้ตรวจราชการกระทรวงยุติธรรม ในฐานะประธานคณะทํางานฯ นพ.วีระกิตติ์ หาญปริพรรณ์ รองอธิบดีกรมราชทัณฑ์ นพ.อรรถพล สุคนธาภิรมย์ ณ พัทลุง คณะแพทยศาสตร์ จุฬาลงกรณ์มหาวิทยาลัย นายปานเทพ พัวพงษ์พันธ์ คณบดีสถาบันแพทย์แผนบูรณาการและเวชศาสตร์ชะลอวัย มหาวิทยาลัยรังสิต ร่วมประชุม นอกจากนี้ยังมีการวิดีโอคอนเฟอเรนซ์ ร่วมกับ นายอําพันธ์ เวฬุตันติ รองปลัดกระทรวงเกษตรและสหกรณ์ ภญ.มนฑกา ธีรชัยสกุล ผอ.กองสมุนไพรเพื่อเศรษฐกิจ กรมการแพทย์แผนไทยและแพทย์ทางเลือก นายมหาคุณ เทพสุทิน ผู้ก่อตั้งและประธานกรรมการบริหาร บริษัท ตํารับไทย สมุนไพร จํากัด และผู้เชี่ยวชาญการปลูกพืชสมุนไพรจากมหาวิทยาลัยต่างๆ
นายสมศักดิ์ กล่าวว่า ในเรือนจําหลายแห่งมีพื้นที่สําหรับการเพาะปลูก ตนอยากเห็นพืชสมุนไพรที่มีในประเทศไทยได้ใช้ประโยชน์ โดยเฉพาะในช่วงนี้ที่ประชาชนติดโควิด-19 อย่างมากมาย หน่วยงานที่เกี่ยวข้องโดยตรงในการรักษาคือ กระทรวงสาธารณสุข วันนี้เป็นการระดมสมอง ระดมความรู้จากผู้เชี่ยวชาญในหลายสาขา ตนมีตัวเลขที่น่าสนใจและอยากให้เป็นข้อมูล มีเรือนจําเชียงใหม่มีผู้ติดเชื้อโควิดผลออกมาเป็นบวกและรักษาโดยใช้ยาฟาวิพิราเวียร์ 1,251 คน ใช้แค่ยาสมุนไพรฟ้าทะลายโจร 2,914 คน และรักษาได้หาย ผบ.เรือนจํากลางเชียงใหม่ได้ยืนยันกับตน คนที่ไอหอบหืดมีปัญหาหนักใช้ยาฟาวิพิราเวียร์ คนที่อาการไม่หนักก็ใช้ฟ้าทะลายโจร วันนี้เรามีผู้ติดเชื้อทั่วประเทศวันละ 9,000 กว่าราย หากเรามีสมุนไพรตรงนี้มาช่วยคนที่ไม่มีอาการรุนแรง อาจจะรักษาได้หรืออาการจะน้อยลง ตนคิดว่าหากบริหารจัดการดีๆ หน่วยงานต่างๆจะไม่เหนื่อย หากข้อมูลตรงนี้เป็นประโยชน์ก็ขอให้หน่วยงานต่างๆนําไปใช้ให้เกิดประโยชน์มากที่สุด
นายอําพันธ์ กล่าวว่า ทางกระทรวงเกษตรฯ พร้อมที่จะให้การสนับสนุนในการสํารวจพื้นที่การเพาะปลูก เช่น คุณภาพของดินและน้ํา รวมถึงสภาพภูมิอากาศ และพร้อมที่จะช่วยในการแนะนําความรู้ในการเพาะปลูก ซึ่งหากกรมราชทัณฑ์มีปัญหาทางด้านใดสามารถติดต่อมายังกระทรวงเกษตรได้ทันที
นายปานเทพ กล่าวว่า ตนเห็นด้วยกับการปลูกฟ้าทะลายโจรอย่างเร่งด่วนเพื่อใช้ในการรักษาโควิด-19 เพราะจากผลการวิจัยหลายแห่งได้ระบุถึงสรรพคุณในการป้องกันและรักษาโควิดได้ ซึ่งในขณะนี้ฟ้าทะลายโจรขาดตลาดอย่างมาก เพราะประชาชนเริ่มมั่นใจในตัวสมุนไพรมากขึ้น ดังนั้นนี่จะเป็นอีกทางเลือกหนึ่งในการักษา
นพ.อรรถพล กล่าวว่า วัคซีนที่จะนํามาฉีดนั้นขณะนี้ยังต้องรอเพราะผลิตและส่งมาไม่ทัน แต่การระบาดของโรคในประเทศยังมากขึ้น ดังนั้นต้องมีการหาทางรักษาอื่น รักษาแต่เนิ่นๆ แต่ต้องมีการศึกษาว่าต้องใช้อย่างไรและเท่าไรเพื่อให้เกิดประสิทธิภาพมากที่สุด
นายมหาคุณ กล่าวว่า ในส่วนบริษัทตํารับไทยพร้อมที่จะรับซื้อผลผลิตทั้งหมดจากกรมราชทัณฑ์ เพราะในขณะนี้ความต้องการตลาดสูงมากและสินค้ามีไม่เพียงพอ
รัฐบาลไทย-ข่าวทำเนียบรัฐบาล-โฆษกรัฐบาลเผยบอร์ด SME เห็นชอบแผนการส่งเสริม SME ฉบับที่ 5 ช่วยเหลือ SME ตรงตามศักยภาพแต่ละกลุ่ม เร่งฟื้นฟู SME ที่ประสบปัญหาให้กลับมาฟื้นตัวอย่างเข้มแข็ง
วันพุธที่ 3 พฤศจิกายน 2564
โฆษกรัฐบาลเผยบอร์ด SME เห็นชอบแผนการส่งเสริม SME ฉบับที่ 5   ช่วยเหลือ SME ตรงตามศักยภาพแต่ละกลุ่ม  เร่งฟื้นฟู SME ที่ประสบปัญหาให้กลับมาฟื้นตัวอย่างเข้มแข็ง
โฆษกรัฐบาลเผยบอร์ด SME เห็นชอบแผนการส่งเสริม SME ฉบับที่ 5   ช่วยเหลือ SME ตรงตามศักยภาพแต่ละกลุ่ม  เร่งฟื้นฟู SME ที่ประสบปัญหาให้กลับมาฟื้นตัวอย่างเข้มแข็ง
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (3 พ.ย.64) เวลา 13.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 5/2564 (ผ่านระบบ Video Conference) ณ ห้องรับรอง 2 ชั้น 25 อาคาร B ศูนย์ Energy Complex กระทรวงพลังงาน ถนนวิภาวดีรังสิต เขตจตุจักร กรุงเทพฯ โดยที่ประชุมได้มีการพิจารณาประเด็นสําคัญสรุป ดังนี้
ที่ประชุมมีมติเห็นชอบร่างแผนส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 – 2570) เพื่อนําเสอคณะรัฐมนตรีพิจารณาต่อไป และนําไปสู่แผนปฏิบัติการส่งเสริม SME ให้เกิดผลเป็นรูปธรรมตามเป้าหมายที่กําหนดไว้ โดยร่างแผนส่งเสริม SME ฉบับที่ 5 มีความสอดคล้องกับยุทธศาสตร์ชาติ 20 ปี แผนแม่บทภายใต้ยุทธศาสตร์ชาติ และร่างแผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 - 2570) หมุดหมายที่ 7 ไทยมี SME ที่เข้มแข็งมีศักภาพสูงและสามารถแข่งขันได้ รวมทั้งเป็นไปตามนโยบายนายกรัฐมตรี ที่ให้ความสําคัญกับการจัดกลุ่ม SME ตามศักยภาพ/ปัญหา (กําหนด Segment) เพื่อให้ความช่วยเหลือที่เหมาะสมกับแต่ละกลุ่ม ทั้งกลุ่ม Startup กลุ่มที่รายได้พออยู่ได้ ยังสามารถจ้างงานได้อยู่ กลุ่มที่เข้มแข็งและมีรายได้ดีอยู่ กลุ่มที่ขาดทุนต่อเนื่อง มีหนี้สิน (ไม่ใช่จากสถานการณ์โควิด-19) กลุ่มธุรกิจดั้งเดิมที่ขายได้ไปเรื่อย ๆ เช่น ธุรกิจในครัวเรือน ครอบคลุมถึงกลุ่มผู้สูงอายุพึ่งพาตนเองได้ และเกษตรกรปรับไปสู่ธุรกิจ ตลอดจนให้ความสําคัญกับเรื่องการพัฒนานวัตกรรม เพื่อพัฒนาผลิตภัณฑ์ใหม่ ๆ นอกจากนี้แผนดังกล่าวยังมุ่งเร่งฟื้นฟู SME ที่ประสบปัญหาให้ฟื้นตัวอย่างเข้มแข็ง ช่วยทุกกลุ่ม SME ทุกรายมีส่วนร่วมของการเติบโต ขยับขนาดการเติบโตของธุรกิจ ยกระดับกลุ่มศักยภาพสู่สากล และเน้นช่วย SME ในระบบ ควบคู่จูงใจ SME ที่อยู่นอกระบบให้เข้ามาในระบบด้วย
โฆษกประจําสํานักนายกรัฐมนตรี กล่าวว่าที่ประชุมได้ให้ข้อเสนอแนะให้เน้นปรับปรุงข้อมูลเกี่ยวกับสถาบันการเงินและธนาคารที่ให้การสนับสนุนเงินทุนและสินเชื่อผู้ประกอบการ SME ให้เป็นปัจจุบันเพื่อนําไปประกอบการพิจารณาบริหารดําเนินการในการช่วยเหลือ SME ได้เข้าถึงแหล่งเงินทุนเพื่อสามารถฟื้นฟูธุรกิจ SME ภายใต้สถานการณ์การแพร่ระบาดของโรคโควิด-19 และนําไปต่อยอดธุรกิจรับการเปลี่ยนแปลงก้าวสู่ชีวิติวิถีใหม่อย่างยั่งยืนตามนโยบายรัฐบาลด้วย
------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พร้อมแล้ว! พัฒนา "ใบรับรองแพทย์ดิจิทัล" ผ่านหมอพร้อม เพิ่มความสะดวกสมัครงาน ลาป่วย และเบิกประกัน
วันจันทร์ที่ 28 มีนาคม 2565
พร้อมแล้ว! พัฒนา "ใบรับรองแพทย์ดิจิทัล" ผ่านหมอพร้อม เพิ่มความสะดวกสมัครงาน ลาป่วย และเบิกประกัน
.....
กระทรวงสาธารณสุข ร่วมกับกระทรวงดิจิทัลเพื่อเศรษฐกิจและสังคม กระทรวงแรงงาน และสภาอุตสาหกรรมแห่งประเทศไทย พัฒนาระบบออกใบรับรองแพทย์ดิจิทัลผ่าน “หมอพร้อม” ทั้งในสถานพยาบาลรัฐและเอกชนเพิ่มความสะดวกการสมัครงาน ลาป่วย และเบิกประกันสุขภาพต่าง ๆ เป็นต้น
.
ซึ่งจะช่วยลดการใช้กระดาษ ลดขั้นตอน ลดค่าใช้จ่าย และลดเวลาการประกอบธุรกรรมต่าง ๆ ได้ ซึ่งกระทรวงสาธารณสุขได้จัดหา License สําหรับสร้างลายเซ็นดิจิทัลให้กับโรงพยาบาลรัฐทุกสังกัดโดยไม่จํากัดจํานวนลายมือชื่อผู้ลงนาม ปัจจุบันได้ทดสอบระบบและนํามาใช้งานจริงในโรงพยาบาลแล้ว 1,028 แห่ง ออกใบรับรองแพทย์ไปแล้วกว่า 125,000 ใบ
.
ประชาชนสามารถขอใบรับรองแพทย์ดิจิทัลได้ที่โรงพยาบาลที่เข้าร่วม และใช้งานผ่านหมอพร้อมได้ทั้ง LINE OA และแอปพลิเคชัน ตรวจสอบรายชื่อหน่วยบริการที่เข้าร่วมและศึกษารายละเอียดเพิ่มเติมได้ที่https://mohpromt.moph.go.th/mpc/mophcertificate/
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ท่าอากาศยานกระบี่ ชี้แจงกรณี ผู้โดยสารทำกระเป๋าสตางค์ตกหล่นบริเวณหน้าอาคารที่พักผู้โดยสาร
วันเสาร์ที่ 13 สิงหาคม 2565
ท่าอากาศยานกระบี่  ชี้แจงกรณี ผู้โดยสารทํากระเป๋าสตางค์ตกหล่นบริเวณหน้าอาคารที่พักผู้โดยสาร
ตามที่มีข่าวปรากฏในสื่อออนไลน์ กรณีมีผู้โดยสารท่านหนึ่ง ได้ทํากระเป๋าสตางค์ตกหล่น บริเวณหน้าอาคารที่พักผู้โดยสาร เมื่อวันที่  7 สิงหาคม 2565 นั้น
จากเหตุการณ์ดังกล่าว กรมท่าอากาศยาน (ทย.) กระทรวงคมนาคมขอเรียนชี้แจงว่า ในวันเกิดเหตุ ท่าอากาศยานกระบี่ ได้รับรายงานจากหัวหน้าฝ่ายรักษาความปลอดภัย ว่าผู้โดยสารทํากระเป๋าสตางค์ตกหล่นบริเวณหน้าอาคารที่พักผู้โดยสาร โดยทางเจ้าหน้าที่เมื่อได้รับแจ้งจากผู้โดยสาร จึงได้ตรวจสอบข้อมูลจากกล้องวงจรปิดในบริเวณนั้น เมื่อตรวจสอบภาพจากภาพกล้องวงจรปิดจากกล้องมุมสูงพบว่า บุคคลที่เก็บกระเป๋าสตางค์ของผู้โดยสาร ได้ขับรถกระบะ ทะเบียนรถเป็นป้ายแดง และได้มอบภาพจากกล้อง ให้เพื่อเป็นหลักฐานกับเจ้าหน้าที่ตํารวจ
ทั้งนี้ ทางท่าอากาศยานกระบี่ ได้ประสานกับผู้เสียหาย และสถานีตํารวจภูธร อ. เหนือคลอง เร่งดําเนินการตรวจสอบและประสานงานขอข้อมูลเจ้าของรถกับบริษัท ตัวแทนจําหน่ายรถยนต์ป้ายแดงคันดังกล่าว ตามภาพในกล้องวงจรปิดจากการประสานการทํางานร่วมกันกับกับเจ้าหน้าที่ตํารวจและผู้เสียหายทําให้ได้ทราบชื่อที่อยู่ของผู้ที่เก็บประเป๋าสตางค์แล้วและพร้อมจะมอบคืนให้กับผู้เสียหายต่อไป
จากเหตุการณ์ดังกล่าว ทย. ได้มอบหมายให้ผู้อํานวยการท่าอากาศยานประสานกับผู้โดยสารที่เป็นผู้เสียหายตลอด และได้ขออภัยในความไม่สะดวกที่เกิดขึ้น ทั้งนี้ ท่าอากาศยานกระบี่ได้ปรับปรุงอุปกรณ์ที่ใช้ในการรักษาความปลอดภัยให้มีความพร้อมใช้งานแล้วเพื่อสามารถให้บริการผู้โดยสารในกรณีเกิดเหตุการณ์
รัฐบาลไทย-ข่าวทำเนียบรัฐบาล-Cabinet approves 18,447.9800 million Baht for expenditures related to COVID-19, made during April 1- May 15, 2022
วันพุธที่ 24 สิงหาคม 2565
Cabinet approves 18,447.9800 million Baht for expenditures related to COVID-19, made during April 1- May 15, 2022
Cabinet approves 18,447.9800 million Baht for expenditures related to COVID-19, made during April 1- May 15, 2022
August 23, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on August 23, 2022, has made approval to the budget of 18,447.9800 million Baht, under the Royal Decree authorizing Ministry of Finance to seek additional loan for economic and social problem solving, remedy, and rehabilitation as a result of spread of COVID-19, B.E. 2564, for the 4th public healthcare service scheme of National Health Security Office.
The budget will be allocated for expenditures related to COVID-19 public health services, made during April 1- May 15, 2022, at both public and private medical facilities across the country, i.e., provision medical equipment, medicines, vaccines, R&D, and domestic development of vaccines.
รัฐบาลไทย-ข่าวทำเนียบรัฐบาล-โฆษกรัฐบาลออกโรงปกป้องสถาบัน ชี้คนไทยทนไม่ได้หากใครจาบจ้วง ย้ำอย่าลืมรากเหง้า พระมหากษัตริย์ทรงเป็นผู้นำการเปลี่ยนแปลงและศูนย์รวมจิตใจของคนในชาติ
วันอาทิตย์ที่ 8 พฤษภาคม 2565
โฆษกรัฐบาลออกโรงปกป้องสถาบัน ชี้คนไทยทนไม่ได้หากใครจาบจ้วง ย้ําอย่าลืมรากเหง้า พระมหากษัตริย์ทรงเป็นผู้นําการเปลี่ยนแปลงและศูนย์รวมจิตใจของคนในชาติ
โฆษกรัฐบาลออกโรงปกป้องสถาบัน ชี้คนไทยทนไม่ได้หากใครจาบจ้วง ย้ําอย่าลืมรากเหง้า พระมหากษัตริย์ทรงเป็นผู้นําการเปลี่ยนแปลงและศูนย์รวมจิตใจของคนในชาติ
วันที่ 8 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าหลังจากเกิดกระแสข่าวการผลิตคอนเทนต์การตลาดก้าวล่วงสถาบัน ทําให้คนไทยที่เคารพรักและเทิดทูนสถาบันพระมหากษัตริย์แสดงความไม่พอใจและออกมาเรียกร้องให้ผู้เกี่ยวข้องรับผิดชอบ ทั้งผู้ให้บริการแพลตฟอร์มซื้อขายออนไลน์ที่เป็นผู้ว่าจ้างจนเกิดแฮชแท็กแบนแพลตฟอร์มและอินฟลูเอนเซอร์ที่คิดนําเสนอเนื้อหาโฆษณาดังกล่าว รวมทั้งมีผู้ยื่นฟ้องว่าเข้าข่ายเป็นความผิดตามกฎหมายต่าง ๆ ขณะที่กระทรวงดีอีเอสและ ปอท. อยู่ระหว่างรวบรวมข้อมูลว่าเป็นความผิดหรือไม่ด้วย ส่วนตนเองรู้สึกไม่สบายใจและเศร้าใจมาก เพราะประเทศไทยมี 3 สถาบันหลักที่เป็นเสาค้ํายันและยึดเหนี่ยวจิตใจของคนในชาติ คือ สถาบันชาติ ศาสนา พระมหากษัตริย์ โดยเฉพาะสถาบันพระมหากษัตริย์นั้นเป็นสถาบันที่ประชาชนสัมผัสได้มากที่สุดถึงพระมหากรุณาธิคุณและคุณูปการที่ทรงมีต่อบ้านเมืองและคนไทยทุกคนนับตั้งแต่อดีตจนถึงปัจจุบัน คนไทยจึงมีความเคารพรัก เทิดทูน และผูกพันกับสถาบันพระมหากษัตริย์เป็นอย่างมาก
“ผมเชื่อมั่นว่าประชาชนทราบมาโดยตลอดว่าสถาบันพระมหากษัตริย์นั้นมีความสําคัญและทรงมีพระมหากรุณาธิคุณต่อประเทศชาติและประชาชนอย่างไร โดยเฉพาะพระราชปณิธานและพระราชดําริของล้นเกล้าฯ รัชกาลที่ 9 และรัชกาลที่ 10 ตลอดจนพระบรมวงศานุวงศ์ ผ่านโครงการต่าง ๆ มากมาย จึงอยากให้ทุกคนตระหนักเรื่องนี้ให้มาก ไม่ว่าจะเป็นคนรุ่นใด จงอย่าลืมรากเหง้าของตัวเอง ประเทศไทยอยู่มาได้และพัฒนามาจนทุกวันนี้ก็เพราะเรามีสถาบันพระมหากษัตริย์ที่ทรงเป็นทั้งผู้นําแห่งความเปลี่ยนแปลงและศูนย์รวมจิตใจ ดังนั้นก่อนจะทําสิ่งใดขอให้ใคร่ครวญให้ดีว่าสิ่งนั้นถูกต้องเหมาะสมหรือไม่ เป็นการละเมิดหรือสร้างความขัดแย้งหรือไม่ ดังตัวอย่างที่เกิดขึ้นก็ถูกมองว่าเป็นการจาบจ้วงที่คนไทยไม่สามารถทนได้แม้จะอ้างเหตุผลใดก็ตาม” นายธนกร กล่าว